4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 737 της 31 Αυγ./20 Σεπτ. 1961 (ΦΕΚ Α΄  186) Περί καθορισμού της συνθέσεως του Σώματος Ορκωτών Λογιστών, βαθμολογικής κατατάξεως των Μελών αυτού, των προσόντων διορισμού, προαγωγής, πειθαρχικής ευθύνης και διαγραφής αυτών. Έχοντες υπ’ όψιν:1)τας διατάξεις του άρθρ. 7 του Ν.Δ. 4107/1960 «περί τροποποιήσεως και συμπληρώσεως διατάξεών τινων του Ν.Δ. 3329/1955 «περί συστάσεως Σώματος Ορκωτών Λογιστών και άλλων τινών διατάξεων», 2)την από 6.2.1961 σύμφωνον γνώμην του Εποπτικού Συμβουλίου του Σώματος Ορκωτών Λογιστών και 3)την υπ’ αριθ. 242/1961 γνωμοδότησιν του Συμβουλίου Επικρατείας, προτάσει των Ημετέρων επί του Συντονισμού και επί του Εμπορίου Υπουργών, απεφασίσαμεν και διατάσσομεν: Σύνθεσις Σώματος Ορκωτών Λογιστών και βαθμολογική κατάταξις μελών Άρθρ.1.-1.Το Σώμα Ορκωτών Λογιστών αποτελείται από τους Ορκωτούς Λογιστάς, τους Βοηθούς Ορκωτούς Λογιστάς, τους Δοκίμους Ορκωτούς Λογιστάς Α΄ τάξεως και τους Δοκίμους Ορκωτούς Λογιστάς Β΄ τάξεως. 2.Έκαστος Ορκωτός Λογιστής δύναται να απασχολή κατ’ ανώτατον όριον α)μέχρι 3 βοηθών και β)μέχρι 10 Δοκίμων Α΄ ή Β΄ τάξεως, ως και ανάλογον βοηθητικόν προσωπικόν. «3.Πίνακας με τα ονόματα και τις διευθύνσεις των Ορκωτών Λογιστών βρίσκεται στη διάθεση του κοινού, στην έδρα και στα υποκαταστήματα του Σώματος Ορκωτών Λογιστών». Η παρ. 3 αντικαταστάθηκε ως άνω από την παρ. 2 άρθρ. 4 Π.Δ. 15/3-5 Ιαν. 1989 (ΦΕΚ Α΄ 5), (Διόρθ. Σφαλμ.στο ΦΕΚ Α΄ 24/26-1-89), κατωτ. αριθ. 17. 4.Οι κατά την δημοσίευσιν του παρόντος υπηρετούντες Δόκιμοι Ορκωτοί Λογισταί εντάσσονται εις τον βαθμόν του Δοκίμου Ορκωτού Λογιστού Α΄ τάξεως. Προσόντα διορισμού.–Προαγωγαί Άρθρ.2.-(Καταργήθηκε όπως είχε τροποποιηθεί από το άρθρ. 17 Νόμ. 1436/1984, από το άρθρ. 7 Π.Δ. 15/3-5 Ιαν. 1989 (ΦΕΚ Α΄ 5), (Διόρθ. Σφαλμ.στο ΦΕΚ Α΄ 24/26-1-89), κατωτ. αριθ. 17. Πειθαρχική Ευθύνη και Διαγραφή Άρθρ.3.-1.Ο Ορκωτός Λογιστής, Βοηθός ή Δόκιμος Ορκωτός Λογιστής διαγράφεται εκ του Σώματος δι’ αποφάσεως του Εποπτικού Συμβουλίου: α)Δια πλημμελή άσκησιν του έργου του ή ανάρμοστον κοινωνικήν συμπεριφοράν. β)Δι’ αδικαιολόγητον άρνησιν ασκήσεως του κατά τον παρόντα Νόμον έργου αυτού. γ)Δια λόγους υγείας, εφ’ όσον η σωματική ή πνευματική του περί ου πρόκειται προσώπου κατάστασις δεν επιτρέπει κατά την κρίσιν τριμελούς εξ ιατρών Επιτροπής οριζομένης υπό του Εποπτικού Συμβουλίου την άσκησιν του έργου του. δ)Άμα τη συμπληρώσει του 65ου έτους της ηλικίας δια τους Ορκωτούς Λογιστάς, του 60ου δια τους Βοηθούς και 55ου δια τους Δοκίμους. ε)Εφ’ όσον υπέβαλε παραίτησιν. στ)Εφ’ όσον έπαυσεν ασκών το επάγγελμα από έτους τουλάχιστον άνευ αποχρώντος λόγου. ζ)Εφ’ όσον κατεδικάσθη εις οιανδήποτε ποινήν επί τινι των εν άρθρ. 18 του Νόμ. 1811/1951 αναφερομένων αδικημάτων ή δια παράβασιν του Νόμου περί Ανωνύμων Εταιρειών. η)Ομοίως ο δις πειθαρχικώς τιμωρηθείς δια της ποινής της αργίας βάσει Πειθαρχικού Κανονισμού δημοσιευθέντος εις την Εφημερίδα της Κυβερνήσεως παραπέμπεται ενώπιον του Εποπτικού Συμβουλίου με το ερώτημα της διαγραφής εκ του Σώματος. θ)Ειδικώς ο Ορκωτός Λογιστής δύναται να διαγραφή εκ του Σώματος και δι’ ακαταλληλότητα προς άσκησιν του έργου του. 2.Η διαγραφή, εφ’ όσον συντρέχει εις των ανωτέρω λόγων, δεν παρακωλύεται εκ της τυχόν ασκηθείσης εν τω μεταξύ πειθαρχικής διώξεως. 3.Η διαγραφή Ορκωτού Λογιστού εκ του Σώματος δημοσιεύεται δια της Εφημερίδος της Κυβερνήσεως ως και δια δύο ημερησίων εφημερίδων. 4.Αι μη τροποποιούμεναι δια του παρόντος διατάξεις του άρθρ. 16 του Ν.Δ. 3329/1955 παραμένουν εν ισχύϊ. (Αντί για τη σελ. 108,75(α) Σελ. 108,75(β) Τεύχος ΙΑ-12-3 Σελ. 19 Σώμα Ορκωτών Λογιστών 12.Ε.α.4 12.Ε.α.4 Σώμα Ορκωτών Λογιστών 